als_Latn dik_Latn sag_Latn
Në seancën e sotme ndaj kryebashkiakut të Vlorës, Shpëtim Gjika, Prokuroria ka kërkuar që të pyeten dy ish të pandehurit Artan Ferhati dhe Mustafa Tartari. Por gjykata ka vendosur që të pandehurit të pyeten në seancën e radhës. Shpëtim Gjika akuzohet se ka firmosur dy leje ndërtimi për dy godina, njëra në lagjen “Pavarësia” dhe tjetra në bulevardin Vlorë-Skelë, pa i kaluar në Këshillin e Rregullimit të Territorit të Bashkisë. Mes të akuzuarve të tjerë në këtë çështje është edhe Eleni Dardha, punonjëse në Drejtorinë e Planifikimit të Territorit në Bashkinë Vlorë. Të akuzuarit e tjerë janë: Gentian Sherifaj, përfaqësues i firmës që ka kryer punimet e ndërtimit në një prej godinave; Blerdi Liçaj, përfaqësues ligjor i firmës, “DECO System”; Gëzim Feta, pronar i truallit ku është ndërtuar një nga dy godinat që janë nën hetimin e prokurorisë, Mustafa Tartari, Artan Ferati, Aleks Ahmataj, pronarë të truallit ku është ngritur ndërtesa tjetër (ende e papërfunduar), në vendin e emërtuar “Tre racat”. Hetimet për rastin në fjalë kanë nisur në muajin shkurt të këtij viti.
als_Latn